b'\n_START_ARTICLE_\nSistem (plezanje)\n_START_PARAGRAPH_\nKompleti ali sistemi so varovalna sredstva, sestavljena iz dveh vponk, povezanih s sklenjeno simetri\xc4\x8dno ali asimetri\xc4\x8dno zanko iz traku. Asimetri\xc4\x8dne zanke se uporabljajo predvsem za tekmovalno plezanje, uporabljajo pa jih tudi \xc5\xa1portni plezalci pri plezanju po naravnih stenah za nekatere vrste varovanja pri prostem plezanju. Tesno in ohlapno uho omogo\xc4\x8data ne eni strani trdo vpeto vponko, kar prepre\xc4\x8duje, da bi se obra\xc4\x8dala, na drugi strani pa prosto gibanje vponke, nastavljanje lege vponke in mo\xc5\xbenost vpenjanja ve\xc4\x8d vponk skupaj. Sistemi se uporabljajo pri \xc5\xa1portnem plezanju predvsem za plezanje v vodstvu._NEWLINE_V alpinizmu se poleg obi\xc4\x8dajnih sistemov uporabljajo tudi taki z dalj\xc5\xa1im vmesnim trakom. Ti omogo\xc4\x8dajo ve\xc4\x8dje prilagajanje poteku smeri in posledi\xc4\x8dno zmanj\xc5\xa1ujejo trenje vrvi pri plezanju.'